ราคาทองเช้านี้ไม่เปลี่ยนแปลง ขณะที่เงินบาทอ่อนค่าลง
สมาคมค้าทองคำรายงานราคาทองคำเช้าวันนี้ ทองแท่ง ขายออก 28,300 บาท ทองรูปพรรณ ขายออก 28,800 บาท
2 ส.ค. 2564

เมื่อวันที่ 2 ส.ค.64 สมาคมค้าทองคำ รายงานราคาทองคำประจำวัน เปิดตลาดราคาไม่เปลี่ยนแปลง โดยทองแท่งรับซื้อ 28,200 บาท ขายออก 28,300 บาท ทองรูปพรรณ รับซื้อ 27,697.32 บาท ขายออก 28,800 บาทขณะที่ภาวะตลาดเงินบาท เปิดตลาดเช้านี้อยู่ที่ระดับ 32.95 บาท/ดอลลาร์ อ่อนค่าจากเย็นวันศุกร์ที่ระดับ 32.86 บาท/ดอลลาร์ เงินบาทอ่อนค่า สะท้อนการปิดรับความเสี่ยงของนักลงทุนในตลาดโลก โดยการเข้าถือครองสกุลเงินที่ปลอดภัยอย่างสกุลเงินดอลลาร์ขณะที่ปัจจัยในประเทศที่ต้องติดตามในสัปดาห์นี้ ได้แก่ การประชุมคณะกรรมการนโยบายการเงิน (กนง.) ของธนาคารแห่งประเทศไทย และช่วงปลายสัปดาห์ต้องติดตามตัวเลขเงินเฟ้อ (CPI) ส่วนปัจจัยต่างประเทศต้องติดตามตัวเลขการจ้างงานของสหรัฐฯนักบริหารเงินจากธนาคารกรุงศรีอยุธยา ประเมินกรอบการเคลื่อนไหวของเงินบาทในวันนี้ไว้ที่ 32.90-33.05 บาท/ดอลลาร์